Kripos' rettsmedisiner: Vi er enige om de objektive funnene
Etter et over fire timer langt møte offentliggjorde Kripos' rettsmedisiner Arne Stray-Pedersen og rettsmedisiner i det militære justismyndighetene i Kongo, General Tchomba, ved 16.30-tiden mandag sin felles rapport om Tjostolv Molands død.Den felles rapporten er presentert for generalmajor Tim Mukuntu, som er øverste leder for etterforskningen av dødsfallet.Tjostolv Moland ble funnet død på cellen sin i Kinshasa 18. august. Norske Kripos har sendt fire av sine ansatte ned til Kongo for å bistå i etterforskningen. BAKGRUNN:Turen i Kongo som endte i tragedie Selv om Stray-Pedersen og hans kongolesiske kollega er enige om de objektive funnene, sier nordmannen at det har vært diskusjoner.På generelt grunnlag legger han til at opplysninger som kommer frem under taktisk etterforskning og tekniske funn av og til kan peke i motsatt retning. - Vi har gjort grundige undersøkelser og hatt et godt samarbeid, sier Stray-Pedersen. Han vil skrive en egen rapport om dødsfallet når han kommer tilbake til Norge.Kripos opplyste mandag ettermiddag at Stray-Pedersen er ferdig med sitt arbeid i Kongo og reiser hjem mandag kveld. De øvrige tre Kripos-ansatte blir igjen i Kongo inntil videre. - Vi ønsker å få gjennomført flere avhør med Joshua French, sier Kripos' taktiske etterforskningsleder, Are Meisler Storvik, til VG.- Det er de kongolesiske etterforskerne som har eierskap til denne saken, så det må de svare for, sier Storvik.
Kripos' rettsmedisiner og hans kongolesiske kollega la mandag frem sin felles rapport om dødsfallet til Tjostolv Moland.